**Н А Ц Р Т**

На основу члана 33. став 1. и члана 36. став 1. Закона о јавном дугу („Службени гласник Републике Србије", бр. 61/05, 107/09, 78/11, 68/15, 95/18, 91/19 и 149/20), члана 32. став 1 тачка 15. и члана 66. став 3. Закона о локалној самоуправи („Службени гласник Републике Србије", бр. 129/07, 83/14 - др. закон, 101/16 - др. закон, 47/18 и 111/21 - др. закон), Мишљења Министарства финансија бр. 401-00-01082/2022-03 од 07.02.2022. године и члана 37. став 1. тачка 15. Статута Града Ниша („Службени лист Града Ниша", бр. 88/08, 143/16 и 18/19),

Скупштина Града Ниша, на седници одржаној дана 2022. године, доноси

О Д Л У К У

о рефинансирању кредита Града Ниша

Члан 1.

Град Ниш ће се задужити у износу до 480.000.000,00 динара за рефинансирање кредита који су узети код банака и то:

**АIK Banka A.D. Beograd**

- уговор о дугорочном наменском кредиту бр:105010845802917496 који доспева 30.09.2025. године,

**Unicredit Bank Srbija A.D. Beograd**

- уговор о дугорочном инвестиционом кредиту бр:R1879/15 који доспева 29.09.2025. године,

**Unicredit Bank Srbija A.D. Beograd**

- уговор о дугорочном инвестиционом кредиту бр:RL0279/16 који доспева 07.04.2026. године

Члан 2.

 Рефинансирањем кредита продужиће се рок отплате главнице кредита и то по нижој каматној стопи у односу на каматну стопу којом се кредити из члана 1. ове одлуке отплаћују, са грејс периодом од годину дана.

Члан 3.

Овлашћује се Градска управа за финансије да у складу са овом Одлуком и другим прописима изабере банку која ће да понуди најповољнију каматну стопу за рефинансирање кредита из члана 1. ове одлуке и да о избору банке обавести градоначелника Града Ниша, а градоначелник Града Ниша се овлашћује да након пријема обавештење о избору најповољније понуде предузме све радње које су потребне за коначну реализацију ове Одлуке.

Градска управа за финансије ће пре потписивања уговора са изабраном банком утврдити тачан износ кредита који ће се рефинансирати, а који не може бити већи од износа наведеног у ставу 1. ове Одлуке.

Члан 4.

Ова одлука ступа на снагу наредног дана од дана објављивања у Службеном листу Града Ниша.

Број:

У Нишу, 2022.године

**СКУПШТИНА ГРАДА НИША**

 ПРЕДСЕДНИК

 др Бобан Џунић

О Б Р А З Л О Ж Е Њ Е

Правни основ за доношење Одлуке о рефинансирању кредита Града Ниша (у даљем тексту: Одлука) садржан је у одредбама члана 33. став 1. и члана 36. став 1. Закона о јавном дугу („Службени гласник Републике Србије“, број: 61/05, 107/2009, 78/11, 68/15, 95/18, 91/19 и 149/20), члана 32. тачка 15. Закона о локалној самоуправи („Службени гласник Републике Србије", бр. 129/07, 83/14 - др. закон, 101/16 - др. закон, 47/18 и 111/21 - др. закон) и члана 37. Статута Града Ниша („Службени лист Града Ниша“, бр. 88/08, 143/16 и 18/19) којима је утврђена могућност да се локалне власти могу задуживати ради рефинансирања кредита узетих код банака по претходно прибављеном Мишљењу надлежног министарства.

Град Ниш и **АIK Banka A.D. Beograd** закључили су уговор о дугорочном наменском кредиту бр:105010845802917496 од 12.11.2015. године, којим је банка одобрила Граду Нишу кредит.

Град Ниш и **Unicredit Bank Srbija A.D. Beograd**  закључили су уговор о дугорочном инвестиционом кредиту бр:R1879/15 од 07.09.2015. године, којим је банка одобрила Граду Нишу кредит.

Град Ниш и **Unicredit Bank Srbija A.D. Beograd**  закључили су уговор о дугорочном инвестиционом кредиту бр: RL0279/16 од 02.03.2016. године, којим је банка одобрила Граду Нишу кредит.

Министарство финансија Републике Србије је актом, бр. 401-00-01082/2022-03 од 07. фебруара 2022. године, а на основу упућеног захтева Града Ниша, одобрило задуживање за рефинансирање кредита Града Ниша узетих код банака:

**АIK Banka A.D.Beograd**

- уговор о дугорочном наменском кредиту бр:105010845802917496, преостали износ кредита је 1.145.833,31 EUR-a , са отплатом до 30.09.2025. године

**Unicredit Bank Srbija A.D. Beograd**

- уговор о дугорочном инвестиционом кредиту бр:R1879/15, преостали износ кредита је 1.388.376,84 EUR-a, са отплатом до 29.09.2025. године,

**Unicredit Bank Srbija A.D. Beograd**

- уговор о дугорочном инвестиционом кредиту бр:RL0279/16, преостали износ кредита је 1.514.243,53 EUR-a, са отплатом до 07.04.2026. године.

Чланом 1. ове одлуке, дефинисан је износ кредита којим ће се Град Ниш дугорочно задужити за рефинансирање кредита који доспевају по редовним плановима отплате.

Чланом 2. ове одлуке, утврђено је да ће се рефинансирањем кредита продужити рок отплате главнице кредита и то по нижој каматној стопи у односу на каматну стопу којом се кредити из члана 1. ове одлуке отплаћују, са грејс периодом од годину дана.

Чланом 3. ове одлуке oвлашћује се Градска управа за финансије да у складу са овом Одлуком и другим прописима изабере најповољнију понуду банке за рефинансирање кредита из члана 1. ове одлуке и да о избору најповољније понуде обавести градоначелника Града Ниша, а градоначелник Града Ниша се овлашћује да након пријема обавештење о избору најповољније понуде предузме све радње које су потребне за коначну реализацију одлуке.

Задуживањем ради рефинансирања кредита узетих код пословних банака обједињавају се све досадашње финансијске обавезе у један кредит по повољнијој каматној стопи, чиме се кроз повољније услове отплате остварује уштеда и постиже дугорочна финансијска стабилност и равнотежа, а што ће допринети релаксацији буџета.

Имајући у виду обавезу Града Ниша да од тренутка давања мишљења Министарства финансија Републике Србије измири рате кредита који ће да се рефинансирају до потписивања уговора са банком која је понудила најповољнију каматну стопу за рефинансирање кредита, овлашћује се Градска управа за финансије да пре потписивања уговора утврдити тачан износ кредита који ће се рефинансирати, а који не може бити већи од износа наведеног у ставу 1. ове Одлуке.

Чланом 4. ове одлуке, у складу са чланом 196. став 4. Устава Републике Србије („Службени гласник Републике Србије“, број: 98/06), уређује се питање објављивања и ступања на снагу ове одлуке, односно утврђено је да ова одлука ступа на снагу наредног дана од дана објављивања у „Службеном листу Града Ниша“. Разлог за ступање на снагу наредног дана је рефинансирање кредита у што краћем року, чиме би се оствариле уштеде и релаксирао буџет.

На основу свега напред наведеног, предлаже се Скупштини Града Ниша да донесе Одлуку о рефинансирању кредита Града Ниша.

ВД НАЧЕЛНИКА

 Нина Илић